Stratégia financovania Európskeho fondu pre rybné hospodárstvo
na programové obdobie 2007 – 2013

Obsah

Kapitola					            		                                                  Strana

1	ÚVOD
2	StručnÉ zhodnotenie koncepcie financovania na programové obdobie 2004 – 2006
3	STRATÉGIA financovania Európskeho fondu pre rybné hospodárstvo na programové obdobie 2007 – 2013
3.1	Všeobecné pravidlá stratégie financovania
3.2	Pravidlá stratégie financovania pre regióny cieľa Konvergencia
3.2.1	Financovanie projektov prijímateľa – organizácie štátnej správy
3.2.2	Financovanie projektov prijímateľa – organizácie výrobcov
3.2.3	Financovanie projektov prijímateľa – súkromný sektor – mikropodniky a malé podniky
3.2.4	Financovanie projektov prijímateľa – súkromný sektor – stredné podniky
3.3	Pravidlá stratégie financovania pre regióny mimo cieľa Konvergencia
3.3.1	Financovanie projektov prijímateľa – organizácie štátnej správy
3.3.2	Financovanie projektov prijímateľa – súkromný sektor – mikropodniky a malé podniky
3.3.3	Financovanie projektov prijímateľa – súkromný sektor – stredné podniky
Prílohy

1	ÚVOD
V programovom období 2007 – 2013 sa z Európskeho fondu pre rybné hospodárstvo (ďalej len „EFF“) zriadeného nariadením Rady (ES) č. 1198/2006 z 27. júla 2006 o Európskom fonde pre rybné hospodárstvo (ďalej len „nariadenie o EFF“) bude financovať podpora rozvoja odvetvia rybného hospodárstva, rybolovných oblastí a vnútrozemského rybolovu. EFF bol vyčlenený zo skupiny štrukturálnych fondov a svojou funkciou nahradí a doplní podpornú úlohu doterajšieho Finančného nástroja na usmerňovanie rybolovu (ďalej len „FIFG“), ktorého prostriedky sa využívajú na financovanie projektov v rybnom hospodárstve v SR v rámci Sektorového operačného programu Poľnohospodárstvo a rozvoj vidieka 2004 – 2006 (ďalej len „SOP PaRV“). 

Pre programové obdobie 2007 – 2013 bolo pre Slovenskú republiku z EFF vyčlenených 13 688 528 EUR, v bežných cenách. 

Tabuľka č. 1: Ročné záväzky EFF pre oprávnené regióny cieľa Konvergencia a regióny mimo cieľa Konvergencia v programovom období 2007 – 2013

                (v EUR, v bežných cenách)	
Rok	Záväzok EFF	
	Regióny cieľa Konvergencia	Regióny mimo cieľa Konvergencia	Spolu 2007-2013	
2007	1 849 383	146 865	1 996 248	
2008	1 776 374	141 066	1 917 440 	
2009	1 687 685	134 023	1 821 708	
2010	1 533 487	121 779	1 655 266	
2011	1 651 255	131 131	1 782 386	
2012	1 826 503	145 048	1 971 551	
2013	2 356 772	187 157	2 543 929	
Spolu 2007-2013	12 681 459	1 007 069	13 688 528	

Pre úspešnú realizáciu projektov podporovaných z EFF je potrebné okrem vecných náležitostí riadenia a realizácie EFF zabezpečiť aj plynulé financovanie. 
2	StručnÉ zhodnotenie koncepcie financovania na programové obdobie 2004 – 2006
Pre doterajší FIFG, ktorý v súčasnosti prispieva na spolufinancovanie projektov v opatrení 2.2 Rybné hospodárstvo SOP PaRV 2004 – 2006  boli pre programové obdobie 2004 – 2006 stanovené pravidlá pre poskytovanie pomoci v dokumente „Koncepcia financovania projektov podporovaných z predvstupových fondov, štrukturálnych fondov a Kohézneho fondu“, ktorý bol schválený uznesením vlády SR č. 815/2003 (ďalej len „koncepcia“). Aktuálna verzia koncepcie bola schválená uznesením vlády SR č. 254/2005. Cieľom koncepcie bolo vytvorenie jednotnej stratégie pre stanovenie účasti jednotlivých zdrojov na financovaní projektov konečných prijímateľov/príjemcov pomoci.

V programovom období 2004 – 2006 na základe koncepcie a v súlade s rozhodnutím príslušného riadiaceho orgánu (ďalej len „RO“) bola využitá len forma priamej nenávratnej pomoci. Podpora z FIFG v tomto období bola orientovaná len na súkromný – podnikateľský sektor.

V SOP PaRV bola pre opatrenie č. 2.2 Rybné hospodárstvo na spolufinancovanie vyčlenená z FIFG čiastka 1 829 tis. EUR na celé programové obdobie. Podpora v rámci uvedeného opatrenia bola nasmerovaná do dvoch podopatrení: 2.2.1 Spracovanie rýb a propagácia rybích výrobkov s cieľom zvýšiť konkurencieschopnosť a kvalitu výrobkov z rýb pri znižovaní negatívnych dopadov na životné prostredie a podopatrenie 2.2.2 Akvakultúra s cieľom zvýšiť efektivitu, konkurencieschopnosť a kvalitu chovných zariadení rýb pri dodržaní ochrany životného prostredia. 

K 30. júnu 2007 bolo v rámci podopatrenia 2.2.1. Spracovanie rýb a propagácia rybích výrobkov schválených 8 projektov v celkovej výške 1 147 tis. EUR z verejných zdrojov (z toho 803 tis. EUR z FIFG). Celkové čerpanie tohto podopatrenia k tomuto dátumu predstavuje 66 % z alokovaných finančných prostriedkov. V rámci podopatrenia 2.2.2. Akvakultúra bolo schválených 11 projektov v celkovej výške 1 437 tis. EUR z verejných zdrojov (z toho 1 006 tis. EUR z FIFG). Celkové čerpanie tohto podopatrenia k tomuto dátumu je 51 % z alokovaných finančných prostriedkov.
3	STRATÉGIA financovania Európskeho fondu pre rybné hospodárstvo na programové obdobie 2007 – 2013
Cieľom zavedenia pravidiel a limitov pre riadiaci orgán pre poskytovanie pomoci prijímateľom pre rôzne typy projektov je vytvorenie jednotnej stratégie pre stanovenie účasti jednotlivých zdrojov financovania (EFF, štátneho rozpočtu a prijímateľov) na financovaní projektov OP Rybné hospodárstvo v rámci regiónov cieľa Konvergencia a regiónoch mimo cieľa Konvergencia.

Stratégia financovania pre EFF stanovená na programové obdobie 2007 – 2013 nemá vplyv na stratégiu financovania pre projekty financované v rámci programových dokumentov programového obdobia 2004 – 2006, ktorá sa týmto nemení.
3.1	Všeobecné pravidlá stratégie financovania
Všeobecnými pravidlami stratégie financovania EFF sa pre programové obdobie 2007 – 2013 stanovuje:
a)	podiel pomoci z EFF sa vyjadruje k celkovým oprávneným verejným výdavkom podľa čl. 53 ods. 2 nariadenia o EFF;
b)	maximálna intenzita verejnej pomoci v súlade s čl. 52 nariadenia o EFF;
c)	príspevok z EFF vo výške 75,00 % z celkových oprávnených verejných výdavkov v regiónoch cieľa Konvergencia, t.j. vnútorný podiel v rámci celkových oprávnených verejných výdavkov medzi EFF a národnými verejnými zdrojmi je vo výške 75,00 % / 25,00 %;
d)	príspevok z EFF vo výške 50,00 % z celkových oprávnených verejných výdavkov v regiónoch mimo cieľa Konvergencia, t.j. vnútorný podiel v rámci celkových oprávnených verejných výdavkov medzi EFF a národnými verejnými zdrojmi je vo výške 50,00 % / 50,00 %;
e)	podiel zdrojov EÚ a zdrojov spolufinancovania zo štátneho rozpočtu vo výške 100,00 % z celkových oprávnených výdavkov pre prijímateľov - organizácie štátnej správy1.
3.2	Pravidlá stratégie financovania pre regióny cieľa Konvergencia
3.2.1	Financovanie projektov prijímateľa – organizácie štátnej správy 
Pre prijímateľa – organizácie štátnej správy sa stanovujú nasledovné pravidlá spolufinancovania pomoci:
Organizácie štátnej správy	Celkové oprávnené výdavky	
	Zdroje EÚ	Národné verejné zdroje	Spolu	
	EFF	Štátny rozpočet		
	75,00 %	25,00 %	100,00 %	
V prípade, ak je prijímateľom organizácia štátnej správy, príspevok z EFF sa stanovuje vo výške 75,00 % a príspevok zo štátneho rozpočtu vo výške 25,00 % z celkových oprávnených výdavkov.
3.2.2	Financovanie projektov prijímateľa – organizácie výrobcov
Pre prijímateľa  - organizácie výrobcov stanovujú nasledovné pravidlá spolufinancovania pomoci:
Organizácie výrobcov	Celkové oprávnené výdavky	
	Zdroje EÚ	Národné verejné zdroje	Spolu	
	EFF	Štátny rozpočet		
	75,00 %	25,00 %	100,00 %	
V prípade, ak je prijímateľom organizácia výrobcov, príspevok z EFF sa stanovuje vo výške 75,00 % a príspevok zo štátneho rozpočtu vo výške 25,00 % z celkových oprávnených výdavkov.
3.2.3	Financovanie projektov prijímateľa – súkromný sektor – mikropodniky a malé podniky 
Pre prijímateľa zo súkromného sektora – mikropodniky a malé podniky sa stanovujú nasledovné pravidlá spolufinancovania pomoci:
Súkromný sektor	Celkové oprávnené výdavky	
	Zdroje EÚ	Národné verejné zdroje	Súkromné zdroje	Spolu	
	EFF	Štátny rozpočet	Prijímateľ		
	45,00 %	15,00 %	40,00 %	100,00 %	
V prípade, ak je prijímateľom organizácia zo súkromného sektora – mikropodniky a malé podniky, príspevok z EFF sa stanovuje vo výške  45,00 %, príspevok zo štátneho rozpočtu vo výške 15,00 % a príspevok prijímateľa vo výške 40,00 % z celkových oprávnených výdavkov.
3.2.4	Financovanie projektov prijímateľa – súkromný sektor – stredné podniky3 
Pre prijímateľa zo súkromného sektora – stredné podniky sa stanovujú nasledovné pravidlá spolufinancovania pomoci:
Súkromný sektor	Celkové oprávnené výdavky	
	Zdroje EÚ	Národné verejné zdroje	Súkromné zdroje	Spolu	
	EFF	Štátny rozpočet	Prijímateľ		
	37,50 %	12,50 %	50,0 %	100,00 %	
V prípade, ak je prijímateľom organizácia zo súkromného sektora – stredné podniky, príspevok z EFF sa stanovuje vo výške  37,50 %, príspevok zo štátneho rozpočtu vo výške 12,50 % a príspevok prijímateľa vo výške 50,00 % z celkových oprávnených výdavkov.
3.3	Pravidlá stratégie financovania pre regióny mimo cieľa Konvergencia
3.3.1	Financovanie projektov prijímateľa – organizácie štátnej správy1 
Pre prijímateľa – organizácie štátnej správy sa stanovujú nasledovné pravidlá spolufinancovania pomoci:
Organizácie štátnej správy	Celkové oprávnené výdavky	
	Zdroje EÚ	Národné verejné zdroje	Spolu	
	EFF	Štátny rozpočet		
	50,00 %	50,00 %	100,00 %	
V prípade, ak je prijímateľom organizácia štátnej správy, príspevok z EFF sa stanovuje vo výške 50,00 % a príspevok zo štátneho rozpočtu vo výške 50,00 % z celkových oprávnených výdavkov.
3.3.2	Financovanie projektov prijímateľa – súkromný sektor – mikropodniky a malé podniky3
Pre prijímateľa zo súkromného sektora sa stanovujú nasledovné pravidlá spolufinancovania pomoci:
Súkromný sektor	Celkové oprávnené výdavky	
	Zdroje EÚ	Národné verejné zdroje	Súkromné zdroje	Spolu	
	EFF	Štátny rozpočet	Prijímateľ		
	20,00 %	20,00 %	60,00 %	100,00 %	
V prípade, ak je prijímateľom organizácia zo súkromného sektora – mikropodniky a malé podniky, príspevok z EFF sa stanovuje vo výške 20,00 %, príspevok zo štátneho rozpočtu vo výške 20,00 % a príspevok prijímateľa vo výške 60,00 % z celkových oprávnených výdavkov.
3.3.3	Financovanie projektov prijímateľa – súkromný sektor – stredné podniky3
Pre prijímateľa zo súkromného sektora sa stanovujú nasledovné pravidlá spolufinancovania pomoci:
Súkromný sektor	Celkové oprávnené výdavky	
	Zdroje EÚ	Národné verejné zdroje	Súkromné zdroje	Spolu	
	EFF	Štátny rozpočet	Prijímateľ		
	15,00 %	15,00 %	70,00 %	100,00 %	
V prípade, ak je prijímateľom organizácia zo súkromného sektora – stredné podniky, príspevok z EFF sa stanovuje vo výške 15,00 %, príspevok zo štátneho rozpočtu vo výške 15,00 % a príspevok prijímateľa vo výške 70,00 % z celkových oprávnených výdavkov.